CELEX: C2006/326/36
Language: da
Date: 2006-12-30 00:00:00
Title: Sag C-346/05: Domstolens dom (Femte Afdeling) af 9. november 2006 — Monique Chateignier mod Office national de l'emploi (ONEM) (anmodning om præjudiciel afgørelse fra Cour du travail de Liège — Belgien) (Anmodning om præjudiciel afgørelse — artikel 39 EF og artikel 3 og 67 i forordning (EØF) nr. 1408/71 — udbetaling af arbejdsløshedsydelser betinget af tilbagelæggelse af en beskæftigelsesperiode i den kompetente medlemsstat)

30.12.2006   
            
            
               DA
            
            
               Den Europæiske Unions Tidende
            
            
               C 326/18
            
         Domstolens dom (Femte Afdeling) af 9. november 2006 — Monique Chateignier mod Office national de l'emploi (ONEM) (anmodning om præjudiciel afgørelse fra Cour du travail de Liège — Belgien)
   (Sag C-346/05) (1)
   
   (Anmodning om præjudiciel afgørelse - artikel 39 EF og artikel 3 og 67 i forordning (EØF) nr. 1408/71 - udbetaling af arbejdsløshedsydelser betinget af tilbagelæggelse af en beskæftigelsesperiode i den kompetente medlemsstat)
   (2006/C 326/36)
   Processprog: fransk
   Den forelæggende ret
   Cour du travail de Liège
   Parter i hovedsagen
   
      Sagsøger: Monique Chateignier
   
      Sagsøgt: Office national de l'emploi (ONEM)
   Sagens genstand
   Anmodning om præjudiciel afgørelse — Cour du travail de Liège — fortolkning af EF-traktatens artikel 39, stk. 2, og artikel 3, stk. 1, og artikel 67, stk. 3, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT L 149, s. 2) — bestemmelse i forordningen, hvorefter udbetalingen af arbejdsløshedsydelser til en fællesskabsborger er betinget af, at denne har tilbagelagt en beskæftigelsesperiode i sin bopælsmedlemsstat, hvorimod den nationale lovgivning ikke indeholder et sådant krav, hverken i forhold til fællesskabsborgere eller i forhold til tredjelandsstatsborgere
   Konklusion
   Artikel 39, stk. 2, EF og artikel 3, stk. 1, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, skal fortolkes således, at de er til hinder for en national lovgivning, hvorefter den kompetente institution i en bopælsmedlemsstat nægter en statsborger fra en anden medlemsstat ret til arbejdsløshedsydelser med den begrundelse, at den pågældende på tidspunktet for indgivelsen af ansøgningen ikke havde tilbagelagt en fastsat beskæftigelsesperiode på nævnte bopælsmedlemsstats område, mens en sådan betingelse ikke gælder for statsborgere fra denne medlemsstat.
   
      (1)  EUT C 315 af 10.12.2005.